CELEX: 62011TN0232
Language: lv
Date: 2011-05-04 00:00:00
Title: Lieta T-232/11: Prasība, kas celta 2011. gada 4. maijā — Stichting Greenpeace Nederland un PAN Europe /Komisija

2.7.2011   
            
            
               LV
            
            
               Eiropas Savienības Oficiālais Vēstnesis
            
            
               C 194/19
            
         Prasība, kas celta 2011. gada 4. maijā — Stichting Greenpeace Nederland un PAN Europe/Komisija
   (Lieta T-232/11)
   2011/C 194/31
   Tiesvedības valoda — angļu
   
      Lietas dalībnieki
   
   
      Prasītāji: Stichting Greenpeace Nederland (Amsterdama, Nīderlande) un Pesticide Action Network Europe (PAN Europe) (Brisele, Beļģija) (pārstāve — B. Kloostra, advokāte)
   
      Atbildētāja: Eiropas Komisija
   
      Prasījumi
   
   Prasītāju prasījumi Vispārējai tiesai ir šādi:
   
               —
            
            
               atzīt, ka Komisijas 2011. gada 1. marta Lēmums (Ares(2011)223668) ir pretrunā Regulai Nr. 1367/2006/EK (1);
            
         
               —
            
            
               atcelt Komisijas 2011. gada 1. marta Lēmumu (Ares(2011)223668);
            
         
               —
            
            
               dot Komisijai rīkojumu izskatīt pēc būtības 2010. gada 20. decembrī iesniegto pieprasījumu veikt iekšējo pārskatīšanu Tiesas noteiktā termiņā;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza divus pamatus.
   
               1)
            
            
               Ar pirmo pamatu tiek apgalvots, ka atbildētājai esot bijis pienākums veikt Direktīvas 2010/77/ES (2) iekšējo pārskatīšanu, kā to pieprasīja prasītāji, pamatojoties uz to, ka minētā direktīva neesot vispārēji piemērojama, kā to norādījusi atbildētāja, bet gan akts, kurā ir iekļauti konkrēti un individuāli lēmumi, kas balstīti uz attiecīgo ražotāju individuāliem iesniegumiem.
            
         
               2)
            
            
               Ar otro pamatu tiek apgalvots, ka apstrīdētais lēmums esot pretrunā Regulai Nr. 1367/2006/EK, jo Direktīvā 2010/77/ES esot ietverti vairāki administratīvi akti, kas attiecas uz individuāliem lēmumiem par individuāliem iesniegumiem. Turklāt, tā kā Komisija minēto direktīvu neesot pieņēmusi likumdevējas statusā, attiecībā uz šādu direktīvu esot jābūt nodrošinātai tiesas pieejamībai.
            
         
      (1)  Eiropas Parlamenta un Padomes 2006. gada 6. septembra Regula (EK) Nr. 1367/2006 par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV L 264, 13. lpp.).
   
      (2)  Komisijas 2010. gada 10. novembra Direktīva 2010/77/ES, ar ko groza Padomes Direktīvu 91/414/EEK attiecībā uz termiņu, līdz kuram konkrētas darbīgās vielas paliek iekļautas I pielikumā (OV L 293, 48. lpp.).